*Projekts*

2011.gada Noteikumi Nr.

Rīgā (prot. Nr. .§)

**Grozījumi Ministru kabineta 2010.gada 10.augusta noteikumos Nr.740 „Kārtība, kādā ziņo par Eiropas Savienības struktūrfondu un Kohēzijas fonda ieviešanā konstatētajām neatbilstībām, pieņem lēmumu par piešķirtā finansējuma izlietojumu un atgūst neatbilstoši veiktos izdevumus”**

Izdoti saskaņā ar

Eiropas Savienības struktūrfondu

un Kohēzijas fonda vadības likuma

18.panta 3.punktu

1. Izdarīt Ministru kabineta 2010.gada 10.augusta noteikumos Nr.740 „Kārtība, kādā ziņo Eiropas Savienības struktūrfondu un Kohēzijas fonda ieviešanā konstatētajām neatbilstībām, pieņem lēmumu par piešķirtā finansējuma izlietojumu un atgūst neatbilstoši veiktos izdevumus” (Latvijas Vēstnesis, 2010, 128.nr.) šādus grozījumus:

1.1. Izteikt 2.punktu šādā redakcijā:

„2. Neatbilstība šo noteikumu izpratnē ir:

2.1. jebkurš Latvijas Republikas vai Eiropas Savienības tiesību akta pārkāpums, kas atbilst Padomes 2006.gada 11.jūlija Regulas (EK) Nr. [1083/2006](http://eur-lex.europa.eu/LexUriServ/LexUriServ.do?uri=CONSLEG:2006R1083:20070101:LV:HTML), ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr. [1260/1999](http://eur-lex.europa.eu/LexUriServ/LexUriServ.do?uri=OJ:L:1999:161:0001:001:LV:HTML), 2.panta 7.punktam;

2.2. ja Eiropas Savienības fonda projekta iesniedzējs vai finansējuma saņēmējs **ir izdarījis** Latvijas Administratīvo pārkāpumu kodeksa 189.2 panta trešajā daļā minēto administratīvo pārkāpumu, un attiecīgais kompetentas institūcijas lēmums ir stājies spēkā un kļuvis neapstrīdams vai attiecīgais tiesas spriedums ir stājies spēkā (attiecināms, ja Eiropas Savienības projekta iesniedzējs vai finansējuma saņēmējs nav valsts tiešās pārvaldes iestāde);

2.3. ja Eiropas Savienības fonda projekta iesniedzējs vai finansējuma saņēmējs **ir atzīts** par vainīgu Krimināllikuma 280.panta otrajā daļā minētā noziedzīgā nodarījuma izdarīšanā, un attiecīgais tiesas spriedums vai prokurora priekšraksts par sodu ir stājies spēkā (attiecināms, ja Eiropas Savienības fonda projekta iesniedzējs vai finansējuma saņēmējs ir fiziska persona);

2.4. ja Eiropas Savienības fonda projekta iesniedzējam vai finansējuma saņēmējam par Krimināllikuma 280.panta otrajā daļā minētā noziedzīgā nodarījuma izdarīšanu **ir piemērots** piespiedu ietekmēšanas līdzeklis, un attiecīgais tiesas spriedums ir stājies spēkā (attiecināms, ja Eiropas Savienības fonda finansējuma saņēmējs ir privāto tiesību juridiska persona).”

1.2. Papildināt noteikumus ar I.1 nodaļu šādā redakcijā:

„**I.1 Sodu reģistrā iekļauto ziņu saņemšanas kārtība**

2.1 Vadošajai iestādei, atbildīgajām iestādēm un sadarbības iestādēm no Sodu reģistra ir tiesības saņemt informāciju par Eiropas Savienības fonda projektu iesniedzējiem un finansējuma saņēmējiem, kuri ir sodīti par Latvijas Administratīvo pārkāpumu kodeksa 189.2 panta trešajā daļā minētā administratīvā pārkāpuma vai Krimināllikuma 280.panta otrajā daļā minētā noziedzīgā nodarījuma izdarīšanu, vai tiem ir piemēroti piespiedu ietekmēšanas līdzekļi (ja Eiropas Savienības fonda projekta iesniedzējs vai finansējuma saņēmējs ir privāto tiesību juridiska persona) par minētā noziedzīgā nodarījuma izdarīšanu, lai varētu:

2.11. novērtēt Eiropas Savienības fonda projekta iesniedzēja atbilstību projekta iesnieguma vērtēšanas kritērijam par projekta iesniedzēja sodāmību attiecībā uz šo noteikumu 2.2., 2.3. un 2.4.apakšpunktā minēto administratīvo pārkāpumu un noziedzīgo nodarījumu;

2.12. konstatēt šo noteikumu 2.2., 2.3. un 2.4.apakšpunktā minēto neatbilstību un aprēķināt neatbilstoši veikto izdevumu summu, kas jāatgūst no attiecīgā Eiropas Savienības fonda finansējuma saņēmēja.

2.2 Šo noteikumu 2.1 punktā minēto informāciju Iekšlietu ministrijas Informācijas centram lūdz sniegt vadošā iestāde. Vadošā iestāde 10 darbdienu laikā no šo noteikumu 2.1 punktā minētās informācijas saņemšanas brīža rakstiski informē atbildīgās iestādes un sadarbības iestādes.”

1.3. Papildināt šo noteikumu 19.punkta ievaddaļu aiz vārda „konstatēta” ar vārdiem un skaitli „šo noteikumu 2.1.apakšpunktā minētā”.

1.4. Papildināt noteikumus ar 19.1 punktu šādā redakcijā:

„19.1 Ja attiecībā uz šo noteikumu 19.punktā minēto finansējuma saņēmēju ir konstatēta šo noteikumu 2.2.apakšpunktā minētā neatbilstība, līgumslēdzējs rīkojas šo noteikumu 19.punktā noteiktajā kārtībā attiecībā uz izdevumiem, kuri finansējuma saņēmējam izmaksāti līdz 12 mēnešiem pirms administratīvā protokola sastādīšanas par attiecīgo administratīvo pārkāpumu .”

1.5. Aizstāt 23.punktā vārdus un skaitli „šo noteikumu 19.punktā” ar vārdiem un skaitļiem „šo noteikumu 19. un 19.1 punktā”.

1.6. Papildināt šo noteikumu 25.punkta ievaddaļu aiz vārda „konstatēta” ar vārdiem un skaitli „šo noteikumu 2.1.apakšpunktā minētā”.

1.7. Papildināt noteikumus ar 25.1 punktu šādā redakcijā:

„25.1 Ja attiecībā uz šo noteikumu 25.punktā minēto finansējuma saņēmēju ir konstatēta šo noteikumu 2.2., 2.3. vai 2.4.apakšpunktā minētā neatbilstība, līgumslēdzējs šo noteikumu 25.punktā noteiktajā kārtībā nodrošina to izdevumu atgūšanu, kuri finansējuma saņēmējam izmaksāti līdz 12 mēnešiem pirms administratīvā protokola sastādīšanas par attiecīgo administratīvo pārkāpumu vai kriminālprocesa uzsākšanas.”

1.8. Papildināt noteikumus ar informatīvo atsauci uz Eiropas Savienības direktīvu šādā redakcijā:

„Noteikumos iekļautas tiesību normas, kas izriet no Eiropas Parlamenta un Padomes 2009.gada 18.jūnija direktīvas 2009/52/EK, ar ko nosaka minimālos standartus sankcijām un pasākumiem pret darba devējiem, kas nodarbina trešo valstu valstspiederīgos, kuri dalībvalstīs uzturas nelikumīgi.”

Ministru prezidents V.Dombrovskis

Finanšu ministrs A.Vilks

14.07.2011. 15:36

689

L.Barbara

67083861,linda.barbara@fm.gov.lv

K.Verbilo

67083941

Katerina.Verbilo@fm.gov.lv